แข่งขันข้อมูล
โดย...ชัตน์วรี (shewarat@hotmail.com)
24 ก.พ. 2559

โดย...ชัตน์วรี ([email protected])
เมื่อก่อนจะเห็นนักศึกษาใช้เวลาว่างมาทำงานพิเศษ คือ แจกแบบสอบถามเพื่อจัดทำโพล ทั้งการเมืองและสอบถามความคิดเห็นต่างๆ เพื่อนำไปประกอบการวิจัยการตลาด
ต่อมาเริ่มเห็นการเปลี่ยนรูปแบบการตอบแบบสอบถามตามวิวัฒนาการเทคโนโลยี ที่จะส่งแบบสอบถามให้ตอบผ่านระบบออนไลน์ และปัจจุบันก็มี “อาชีพรับจ้าง” ตอบแบบสอบถามออนไลน์อย่างจริงจัง 
ล่าสุดได้ฟัง ภาวุธ พงษ์วิทยภานุ กูรูมาร์เก็ตติ้งออนไลน์ พูดถึงการใช้โปรแกรม ZocialEye.com โดยเครื่องมือวิเคราะห์สถิติการใช้โซเชียลเน็ตเวิร์กในไทย ซึ่งสามารถที่จะดักข้อมูลที่มีการพูดกันในโซเชียลทั้งหมด ไม่ว่าจะเป็นใน “เฟซบุ๊ก” “อินสตาแกรม” “ทวิตเตอร์” หรือข้อมูลในเว็บบอร์ดต่างๆ ว่า ในโลกโซเชียลมีการพูดถึงเรื่องนี้ หรือผลิตภัณฑ์นี้ อย่างไรกันบ้าง ส่วนใหญ่อยู่พื้นที่ใด เป็นเพศใด หรืออายุเท่าไร รวมทั้งผู้แสดงความเห็นมีอารมณ์หรือความรู้สึกในเรื่องนั้นหรือผลิตภัณฑ์นั้นอย่างไรบ้าง
ข้อมูลทั้งหมดนี้ถือเป็นข้อมูลชั้นยอด เพียงคลิกเดียวก็สามารถนำข้อมูลเหล่านั้นมาวิเคราะห์หรือวิจัยด้านการตลาด หรือสามารถวิเคราะห์คู่แข่งขันได้